
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ηρακλείου Αττικής. 1 

Καθορισμός ορίων, όρων και περιορισμών δόμησης του οικισμού 

ΛΕΥΚΑΔΙΑ του Νομού Ημαθίας. 2 

Άρση ασυμφωνίας της οδού Ευεργετών (από Αλκιβιάδου - Πρα- 

ξιτέλους). 3 

Εγκριση οδού μέσα στον οικισμό Πευκοχωρίου που προϋφίσταται 
του 1923 στο Ν, Χαλκιδικής. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 66293/2873 (1) 

Τροποποίηση του ρυμοτομικού σχεδίου Ηρακλείου Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 

2. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο 62 (παρ. 1). 


3. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

5. Την υπ’ αριθ. 75/1986 γνωμοδότηση του δημοτικού συμβου¬ 
λίου Ηρακλείου (Αττικής). 

6. Τις υπ’ αριθ. 557/1985 και 74/1986 γνωμοδοτήσεις του 
Κεντρικού Συμβουλίου Χωροταξίας, Οικισμού και Περιβάλλοντος και 
του Κεντρικού Συμβουλίου Περιβάλλοντος, Χωροταξίας και Δημ. Έρ¬ 
γων, αντίστοιχα, αποφασίζουμε: 

Εγκρίνεται η τροποποίηση του ρυμοτομικού σχεδίου Ηρακλείου 
(Αττικής) στην πλατεία Μανδηλαρά (πρώην Όθωνος) με τον καθορι¬ 
σμό του περιγράμματος αυτής, όπως φαίνεται με πράσινη γραμμή στο 
σχετικό πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ’ αριθ. 66293/2873/1986 πράξη του και που συνοπτικό του αντί¬ 
τυπο δημοσιεύεται με την παρούσα απόφαση. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Σεπτεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. οικ. 5119 (2) 

Καθορισμός ορίων, όρων και περιορισμών δόμησης του οικισμού 
ΛΕΥΚΑΔΙΑ του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του από 24.4.1985 Π. Δ/τος (ΦΕΚ 181Δ/3.5. 
1985) «περί τρόπου καθορισμού ορίων οικισμών της Χώρας μέχρι 
2.000 κατοίκους, κατηγορίες αυτών και καθορισμός όρων και περιο¬ 
ρισμών δόμησης τους». 

2. Τις προτάσεις των ιδιωτών μελετητών μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων που αφορούν στον προσδιορισμό των ορίων του 
υπόψη οικισμού. 

3. Το δελτίο αρχιτεκτονικής αναγνώρισης του οικισμού που συ¬ 
μπληρώθηκε από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της Ε.Σ.Υ,Ε. 

5. Την από 23.10.1986 γνωμοδότηση του Συμβουλίου ΧΟΠ του 
Νομού όπως αυτή διατυπώνεται στο δέκατο τέταρτο (14ο) πρακτικό 
του πράξη τέταρτη (4η). 

6. Τις αριθ. 70/1985 και 28/1986 αποφάσεις του Κοινοτικού 
Συμβουλίου της Κοινότητας ΛΕΥΚΑΔΙΑ. 

7. Το έγγραφο Γ. 29557/2769 οικ./8.4.1986 Υπουργείο ΠΕ. 
ΧΩ.ΔΕ., Δ/νση Γ1-Γ3, Τμήμα Ομάδα χωριών. 

8. Την αριθ. οικ. 3106/20.6.1986 απόφαση Νομάρχη Ημαθίας 
«καθορισμός μεγίστου επιτρεπόμενου ύψους κτισμάτων στους οικι¬ 
σμούς του Ν. Ημαθίας με εγκεκριμένο σχέδιο και με πληθυσμό κάτω 
των 5.000 κατοίκων». 

9. Τον Α.Ν. 314/1968 όπως τροποποιήθηκε και συμπληρώθηκε 
με το Ν.Δ. 1018/1971 και τους Ν. 1337/1983 και 1512/1985, 
αποφασίζουμε: 

I. Κατατάσσουμε τον οικισμό ΛΕΥΚΑΔΙΑ στην κατηγορία αδιάφο¬ 
ρος, στάσιμος, συνεκτικός, μεσαίος. 

II. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5.000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

Α. Εντός του υφισταμένου εγκεκριμένου ρυμοτομικού σχεδίου: 

α. Ελάχιστο πρόσωπο 13 μ. 

Ελάχιστο εμβαδό 300 μ 2 . 

Κατά παρέκκλιση θεωρούνται άρτια τα οικόπεδα που υπάγονται 
στις διατάξεις του από 25.8.1969 Β. Δ/τος (ΦΕΚ 164Δ/1969), του 
Ν. Δ/τος 8/9.6.1973 (ΦΕΚ 124Α/1973), του άρθρου 25 του Ν. 
1337/1983 και του άρθρου 6 του Ν. 1577/1985 και έχουν τα 
αντίστοιχα ελάχιστα όρια που θέτουν οι διατάξεις αυτών. 

β. Μέγιστο ποσοστό κάλυψης των οικοπέδων 70% της επιφάνειάς 
τους με εφαρμογή των διατάξεων του Ν. 1577/1985. 

γ. Συντελεστής δόμησης 0,80. 

δ. Μέγιστο επιτρεπόμενο ύψος κτιρίων 9,00 μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέ¬ 
πεται η αύξηση του ύψους αυτού κατά 1,00 μ. ώστε να αποκτηθεί το 
ελάχιστα ελεύθερο ύψος ορόφου. 

Πάνω από το μέγιστο επιτρεπόμενο ύψος επιτρέπεται η κατασκευή 
στέγης ύψους το πολύ 2,00 μ. 


ε. Δεν επιτρέπεται η κατασκευή ΡΙΕΟΤΙ5. 

Β. Εντός των ορίων που καθορίζονται με την παρούσα απόφαση και 
εκτός του εγκεκριμένου ρυμοτομικού σχεδίου του οικισμού ισχύουν τα 

εξής: 

α. Γενικοί όροι δόμησης: 

1. Οι γενικοί όροι δόμησης που προβλέπονται από το άρθρο 5 του 
από 24.4.1985 Π. Δ/τος (ΦΕΚ 181Δ/1985) εκτός του εδαφίου ε 
της παρ. 4 του άρθρου αυτού. 

2. Αρτιότητα γηπέδου 500 μ 2 . 

β. Ειδικοί όροι δόμησης: 

1. Επιβολή στέγης στις περιπτώσεις:, 

ι. Εξάντλησης συντελεστή δόμησης. 

ιι. Εξάντλησης ύψους ή αριθμού ορόφων. 

Μέγιστη κλίση της στέγης 40%. 

Μέγιστο επιτρεπόμενο ύψος στέγης 2,00 μ. υπεράνω του μεγίστου 
επιτρεπόμενου ύψους. 

Επιτρέπεται η χρήση οποιοσδήποτε τύπου κεραμιδιών (Ελληνικά - 
Ρωμαϊκά - Γαλλικά). 

2. Επιτρέπεται η χρήση εξωτερικών χρωματισμών κατά την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμμένος, κλειστός, στοά, χαγιάτι) με σχέση ως 
προς τις αντίστοιχες όψεις 1:2. 

4. Επιτρέπεται στον ιδιοκτήτη η χρησιμοποίηση του υλικού κατα¬ 
σκευής στηθαίου κατά τη δική του προτίμηση. 

5. Δεν τίθεται περιορισμός στην αναλογία των εξωτερικών ανοιγ¬ 
μάτων σε σχέση με τις αντίστοιχες όψεις. 

6. Δεν τίθεται περιορισμός στην επιλογή του τύπου και του υλικού 
κατασκευής της περίφραξης. 

Γ. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσής του από 24.4.1985 Π.Δ/τος. 

ίνΑ. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Γ ραφείο Πολεοδομίας Νάουσας ώστε να εξασφαλί¬ 
ζεται η συνέχεια των υπαρχόντων κοινόχρηστων χώρων και η δη¬ 
μιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π. Δ/τος 
«τρόπος καθορισμού ορίων οικισμών της Χώρας μέχρι 2.000 κατοί¬ 
κους, κατηγορίες αυτών και καθορισμός όρων και περιορισμών δόμη¬ 
σής τους». 

Β. Να εξασφαλίζεται η συνέχεια των υφισταμένων ή εγκεκριμένων 
δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4. 
1985 (ΦΕΚ 181Δ/3.5.1985). 

Η παρούσα ισχύει από την κοινοποίησή της και πριν τη δημοσίευση 
στην Εφημερίδα της Κυβερνήσεως, σύμφωνα με τις διατάξεις του 
άρθρου 37 του Ν. 3200/1955 «περί διοικητικής αποκεντρώσεως». 

Η απόφαση αυτή, με το σχεδιάγραμμα οριοθέτησης του οικισμού 
που τη συνοδεύει, να δημοσιευθεί στην Εφημερίδα της Κυβερνή¬ 
σεως. 

Βέροια, 31 Οκτωβρίου 1986 
Ο Νομάρχης 
ΝΙΚΟΣ ΣΧΟΙΝΑΣ 

Αριθ. 25123/1770 (3) 

Άρση ασυμφωνίας της οδού Ευεργετών (από Αλκιβιάδου - Πραξιτέ- 

λους). 

Ο ΝΟΜΑΡΧΗΣ ΠΕΙΡΑΙΑ 
' Εχοντας υπόψη: 

1. Τις διατάξεις του Ν. 3200/1955 περί Διοικητικής αποκεντρώ- 
σεως. 

2. Τις διατάξεις του υπ’ αριθ. 532/1970 Ν. Δ/τος περί συμπλη- 
ρώσεως των διατάξεων περί διοικητικής αποκεντρώσεως. 

3. Τη με αριθ. Α. 9/1—8/3/9.8.1971 κοινή απόφαση των Πρω¬ 
θυπουργού και Υπουργού των Εσωτερικών περί Οργανώσεως των 
Νομαρχιών. 

4. Τις διατάξεις του Ν. Δ/τος 1147/8.5.1972 περί Διοικήαεως 
της Μείζονος Πρωτευούσης. 

5. Τις διατάξεις του υπ’ αριθ. 805/30.12.1972 Β. Δ/τος περί 
καθορισμού των κατά την παρ. 1 του άρθρου 5 του Ν.Δ.1147/8.5. 
1972 διατηρούμενων υπέρ του Νομάρχου Αττικής αρμοδιοτήτων επί 
αντικειμένων του Υπουργείου Δημ. Έργων. 

6. Τις διατάξεις του Π.Δ. 910/77 περί Οργανισμού Υπ. Δ. Έργων 
και της υπ’ αριθ. Λ. 7/13—1/17/11.12.1972 περί οργανώσεως 
των υπηρεσιών της Νομαρχίας Αττικής αρμοδιότητος Υπουργείου 
Δημ. Έργων. 

7. Τις διατάξεις του από 17.7.1923 Δ/τος περί σχεδίων πόλεων 
κ.λπ. ως ετροποποιήθησαν μεταγενεστέρως. 

8. Τις διατάξεις του υπ’ αριθ. 8/9.6.1973 Δ/τος περί Γενικού 
Οικοδομικού Κανονισμού ως αντικατεστάθησαν και ετροποποιήθησαν 
κατόπιν του Ν.Δ. 205/7.Τ2.1974. 

9. Τις διατάξεις του Ν. 5269/31 περί αδειών οικοδομής κ.λπ. επί 
των ρυμοτουμένων ακινήτων ως και το από 7.5.1986 Β.Δ. περί 
εκτελέσεως της παρ. 3 του άρθρου 6 του ανωτέρω Νόμου, ως ισχύουν 
μετά από τις διατάξεις του Α.Ν. 625/1968 περί συμπληρώσεως 


κ.λπ. των γενικών περί σχεδίων πόλεων διατάξεων και των Ν. 
653/77 και Ν. 651/77 ως ισχύουν σήμερα. 

10. Τις διατάξεις του Ν.Δ. 690/48 και του Π.Δ. 178/27.2.81 
«περί μεταβιβάσεως πολεοδομικών αρμοδιοτήτων στο Δήμο Πει¬ 
ραιώς». 

11. Το από 18.9.1873 Διάταγμα περί εγκρίσεως και τροποποιή- 
σεως του ρυμοτομικού σχεδίου ως και το από 18.9.1873 παρόμοιο 
περί καθορισμού ελάχιστων ορίων επιφάνειας και διαστάσεων οικοπέ¬ 
δων κειμένων εις την περιοχή Κέντρου. 

12. Το Π.Δ. 18/27.10.1925 «περί τρόπου διορθώσεως ασυμφω¬ 
νιών υφισταμένων μεταξύ εγκεκριμένου σχεδίου και του επί του εδά- 
φυς εφαρμοσθέντος τοιούτου». 

13. Την από 17.5:85 σχετική γνωμοδότηση της Επιτροπής Πολε¬ 
οδομίας του Δήμου Πειραιώς. 

14. Την υπ’ αριθ. 309/85 απόφαση Δ.Ε. (εγκριτική 
20928/3932/19045/21 Νομαρχίας Πειραιά) που γνωμδοτεί υπέρ 
της άρσεως ασυμφωνίας της οδού Ευεργετών. 

15. Το από 19.7.85 πρακτικό 27ο - γνωμοδοτήσεως του Νομαρ¬ 
χιακού Συμβουλίου Χωροταξίας, Οικισμού και Περιβάλλοντος που 
γνωμοδοτεί υπέρ της άρσεως της ασυμφωνίας στην οδό Ευεργετών. 

16. Την από 25121/1769/30.7.85 εισήγηση της υπηρεσίας Πο¬ 
λεοδομίας του Δήμου Πειραιά, εγκρίνουμε: 

Την άρση ασυμφωνίας στην οδό Ευεργετών και κατά το τμήμα 
μεταξύ των οδών Αλκιβιάδου — Πραξιτέλους όπως ειδικότερα σημει¬ 
ώνεται με κόκκινη γραμμή στα διαγράμματα που συνοδεύουν τη γνω¬ 
μοδότηση του Ν.Σ.Χ.Ο.Π. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 30 Ιουλίου 1985 
Ο Νομάρχης 
ΑΝΔΡ. ΦΟΥΡΑΣ 

Αριθ. Οικ. 59412 (4) 

Έγκριση οδού μέσα στον οικισμό Πευκοχωρίου που προϋφϊσταται του 
1923 ι·ιο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
’ Εχοντας υπόψη: 

1. Το Ν.Δ. της 17.7.23 (228Α) περί σχεδίων πόλεων και ειδικό¬ 
τερα τα άρθρα 1, 3, 9, 10, 70 και 85 Α. 

2. Το Ν. 3200/55 (97Α) περί Διοικητικής Αποκεντρώσεως όπως 
τροποποιήθηκε και συμπληρώθηκε με το Ν.Δ. 532/70. 

3. Το Β.Δ. 712/70 όπως τροποποιήθηκε και συμπληρώθηκε με 
τα Ε.Λ. 677/71 και 198/72 περί του καθορισμού των διατηρούμε¬ 
νων υπέρ του Υπουργού Δ. Έργων κ.λπ. αρμοδιοτήτων. 

4. Τον Α.Ν. 314/68 όπως τροποποιήθηε και συμπληρώθηκε με 
το Ν.Δ. 1018/71 περί παροχής στους Νομάρχες αρμοδιοτήτων επί 
εγκρϊσεως, τροποποιήσεως σχεδίων πόλεων και καθορισμού όρων δο- 
μήσεως. 

5. Το Ν. 947/79 (169 Α) περί οικιστικών περιοχών και ειδικό¬ 
τερα του άρθρου 62 παρ. 1 και 2 αυτού. 

6. Το Ν. 1337/83 (33 Α) περί της επεκτάσεως των πολεοδομι- 
κών σχεδίων και ειδικότερα του άρθρου 1 αυτού. 

7. Το Π.Δ. της 2.3.81 (138 Δ) περί καθορισμού των ορίων των 
οικισμών προ του 1923 και προσδιορισμού των όρων και περιορισμών 
δομήσεως αυτών. 

8. Το Β.Δ. της 25.8.69 (164 Δ) όπως τροποποιήθηκε και συμπλη¬ 
ρώθηκε με το Β.Δ. της 3.4.70 (72 Δ), Π.Δ. της 26.1.79 (105 Δ), 
Π.Δ. 8.2.80 (131Δ) περί καθορισμού των όρων δόμησης οικισμών με 
εγκεκριμένο σχέδιο, χωρίς όρους δόμησης. 

9. Το Π.Δ. της 24.4.85 (181 Δ) και ειδικότερα των άρθρων 3/1, 
4/1, 6/6, 9 και 10 αυτού. 

10. Το Π.Δ. της 21.8.85 (414 Δ) και ειδικότερα των άρθρων 1, 
2/1 γ 2, 3, 4 και 9 αυτού. 

11. Το Κ.Π.Δ. 76/86 (27Α) περί Δήμων και Κοινοτήτων και 
ειδικότερα των άρθρων 243 και 244 αυτού. 

12. Το Ν. 1577/85 (210 Α) περί του ΓΟΚ. 

13. Το Π.Δ. 183/86 (70 Α) περί παροχής στους Νομάρχες αρμο¬ 
διοτήτων επί τροποποιήσεων των σχεδίων πόλεων και καθορισμού 
των όρων και περιορισμών δόμησης. 


14. Την υπ’ αριθ. 20164/84 (237 Α) απόφαση του Υπουργού 
ΠΕ.ΧΩ.Δ.Ε. για τη διάνοιξη δρόμων σε οικισμούς προ του 1923. 

15. Την υπ’ αριθ. 111143/82 (112 Δ) απόφαση του Νομάρχη 
Χαλκιδικής περί του καθορισμού των ορίων του οικισμού Πευκοχω¬ 
ρίου του προϋφισταμένου του 23. 

16. Το ότι ο οικισμό Πευκοχωρίου είναι παραλιακός, όχι αξιόλο¬ 
γος, όχι παραδοσιακός και ως εκ τούτου η πολεοδόμησή του δηλ. η 
έγκριση σχεδίου του εν-όλω ή εν μέρει αποτελεί αντικείμενο του Νο¬ 
μάρχη σύμφωνα με το Π.Δ. της 20.8.85 και το Π.Δ. 183/86. 

17. Την υπ’ αριθ. 32/86 γνωμοδότηση του Κ.Σ. του Πευκοχω¬ 
ρίου. 

18. Το υπ’ αριθ. 58990/86 έγγραφο του ΤΠ και ΠΕ. 

19. Την υπ’ αριθ. 11/31.10.86 γνωμοδότηση του συμβουλίου 
ΠΕ.ΧΩ.Δ.Ε. του Νομού μετά την από οικ. 59353 εισήγηση του ΤΠ 
και ΠΕ. 

20. Τη διαμορφωθείσα Νομολογία του Σ.τ.Ε. για την έγκριση το¬ 
πικού ρυμοτομικού σχεδίου σε οικισμούς προ του 1923 και καθορι¬ 
σμού όρων και περιορισμών δόμησης στο εκγκεκριμένο σχέδιο (ΣΕ 
810/66 ολ., 967/66 ολ., 2845/72, 536/73 κ.α.), αποφασίζουμε: 

α. Εγκρίνουμε τη διάνοιξη δρόμου μέσα στον οικισμό Πευκοχωρίου 
του προϋφιστάμενου του 1923 για τον οποίο οι αιτούντες Αθανασία 
και Δημήτριος Κουτράκης εδήλωσαν υπεύθυνα ότι παραιτούνται κάθε 
αποζημίωσης για την απαλλοτρίωσή του σε όλη του την έκταση. 

β. Για τη διατήρηση της νομιμότητας το>ν χτισμάτων που ανηγέρ- 
θησαν με νόμιμες άδειες θεωρούνται άρτια και οικοδομήσιμα τα εκα¬ 
τέρωθεν της διανοιγομένης οδού οικόπεδα με τις διαστάσεις προσώ¬ 
που και εμβαδού που έχουν κατά την ημέρα δημοσίευσης της παρού¬ 
σας στην Εφημερίδα της Κυβερνήσεως . 

Κατά τα λοιπά ως προς τα οικόπεδα εκατέρωθεν της οδού ισχύουν 
οι διάτάξεις του Π.Δ. της 2.3.81 και του Ν. 1577/85 περί του ΓΟΚ. 

γ. Η ισχύς της παρούσας αρχίζει με τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πολύγυρος, 4 Νοεμβρίου 1986 
Ο Νομάρχης 
ΓΙΩΡΓΟΣ ΚΙΡΚΟΣ 

